সৈয়দ অহিদুজ্জামান ডায়মন্ড
সৈয়দ অহিদুজ্জামান ডায়মন্ড একজন বাংলাদেশী নাট্য ও চলচ্চিত্র পরিচালক। বাংলাদেশের চাপাইনবাবগঞ্জ জেলার সদর উপজেলায় জন্ম। একজন মননশীল চলচ্চিত্রকার। তিনি নাট্য নির্দেশনার মাধ্যমে আত্মপ্রকাশ করেন। পরবর্তীতে তিনি চলচ্চিত্র নির্মাণ করেন। তার পরিচালিত প্রথম চলচ্চিত্র নাচোলের রানী (২০০৬)। তার পরিচালিত অন্যান্য চলচ্চিত্র হল গঙ্গাযাত্রা (২০০৯), অন্তর্ধান (২০১৩), ও বাষ্পস্নান (২০১৬)। গঙ্গাযাত্রা চলচ্চিত্র পরিচালনায় অবদানস্বরূপ তিনি ২০১১ সালে শ্রেষ্ঠ পরিচালক হিসেবে বাংলাদেশ সরকার কর্তৃক প্রদত্ত জাতীয় চলচ্চিত্র পুরস্কার অর্জন করেন।